Az EGT-Vegyesbizottság 101/2003 határozata

(2003. szeptember 26.)

az EGT-megállapodás I. mellékletének (Állat- és növény-egészségügyi kérdések) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás I. mellékletét a 2003. június 20-i 66/2003 EGT-vegyesbizottsági határozat [1] módosította.

(2) A 64/433/EGK tanácsi irányelv követelményeinek az évente legfeljebb 2000 számosállat-egységet levágó vágóhidakra történő alkalmazása tekintetében Franciaország feljogosításáról szóló, 2002. július 22-i 2002/616/EK bizottsági határozatot [2] be kell építeni a Megállapodásba.

(3) A 96/23/EK tanácsi irányelvnek az analitikai módszerek elvégzése és az eredmények értelmezése tekintetében történő végrehajtásáról szóló, 2002. augusztus 12-i 2002/657/EK bizottsági határozatot [3], amelynek módosított szövegváltozatát a HL L 239., 2002.9.6., 66. o. tartalmazza, be kell építeni a Megállapodásba.

(4) A 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló 92/65/EGK tanácsi irányelv mellékleteinek módosításáról szóló 1282/2002/EK rendelet helyesbítéséről szóló, 2002. október 10-i 1802/2002/EK bizottsági rendeletet [4] be kell építeni a Megállapodásba.

(5) A 64/432/EGK tanácsi irányelv alapján Franciaországban bevezetett szarvasmarhatelep-felügyeleti hálózatrendszer ideiglenes elismeréséről szóló, 2002. november 15-i 2002/907/EK bizottsági határozatot [5] be kell építeni a Megállapodásba.

(6) Ez a határozat nem alkalmazandó Izlandra és Liechtensteinre,

A KÖVETKEZŐKÉPPEN HATÁROZOTT:

1. cikk

A Megállapodás I. mellékletének I. fejezete az alábbiak szerint módosul:

1. A 4.1. részben a 9. pont (92/65/EGK tanácsi irányelv) és a 8.1. részben a 15. pont (92/65/EGK tanácsi irányelv) a következő francia bekezdéssel egészül ki:

"- 32002 R 1802: A Bizottság 2002. október 10-i 1802/2002/EK rendelete (HL L 274., 2002.10.11., 21. o.).".

2. A 4.2. rész a

"JOGSZABÁLYOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG MEGFELELŐEN FIGYELEMBE VESZNEK"

címsor utáni 53. pontot (2002/544/EK bizottsági határozat) követően a következő ponttal egészül ki:

"54. 32002 D 0907: A Bizottság 2002. november 15-i 2002/907/EK határozata a 64/432/EGK tanácsi irányelv alapján Franciaországban bevezetett szarvasmarhatelep-felügyeleti hálózatrendszer ideiglenes elismeréséről (HL L 313., 2002.11.16., 32. o.).".

3. A 6.2. rész a 43. pontot (2002/226/EK bizottsági határozat) követően a következő ponttal egészül ki:

"44. 32002 D 0616: A Bizottság 2002. július 22-i 2002/616/EK határozata a 64/433/EGK tanácsi irányelv követelményeinek az évente legfeljebb 2000 számosállat-egységet levágó vágóhidakra történő alkalmazása tekintetében Franciaország feljogosításáról (HL L 196., 2002.7.25., 61. o.).".

4. A 7.2. rész a 18. pontot (2002/1003/EK bizottsági határozat) követően a következő ponttal egészül ki:

"19. 32002 D 0657: A Bizottság 2002. augusztus 12-i 2002/657/EK határozata a 96/23/EK tanácsi irányelvnek az analitikai módszerek elvégzése és az eredmények értelmezése tekintetében történő végrehajtásáról (HL L 221., 2002.8.17., 8. o.), amelynek módosított szövegváltozatát a HL L 239., 2002.9.6., 66. o. tartalmazza.".

2 cikk

Az 1802/2002/EK rendelet, valamint a 2002/616/EK, a 2002/657/EK (amelynek módosított szövegváltozatát a HL L 239., 2002.9.6., 66. o. tartalmazza), és a 2002/907/EK határozatok norvég nyelvű szövegei, amelyeket az Európai Unió Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2003. szeptember 27-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [6].

4. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2003. szeptember 26-án.

az EGT-Vegyesbizottság részéről

az elnök

H. S. H. Prinz Nikolaus von Liechtenstein

[1] HL L 257., 2003.10.9., 4. o.

[2] HL L 196., 2002.7.25., 61. o.

[3] HL L 221., 2002.8.17., 8. o.

[4] HL L 274., 2002.10.11., 21. o.

[5] HL L 313., 2002.11.16., 32. o.

[6] Alkotmányos követelmények nem merültek fel.

--------------------------------------------------